  Майя Бывальцева 7-11 тулыспалэ Удмуртиын куазь ӟырт кезьыт кариськоз шуыса чаклало. Уй-нуналскын температура та вакытлы эсэпъёслэсь 7 но солэсь трос градуслы улӥын луоз. Со сярысь, улосвыл Гидрометцентр вылэ чӧлскыса, Ижкар администрацилэн пресс-службаез ивортӥз. Арнянуалэ, 7-тӥ тулыспалэ, пилемо улоз, дырын-дырын ӧжыт лымыялоз но шуак кезьыт кариськоз. Тӧл шундыпуксён палась секундскын 7-12 метре пельтоз. Температура 17-22 градусозь лэзькоз. Сюресъёс вылын йӧвалег 8-тӥ тулыспалэ пилемо улоз, дырын-дырын кӧня ке лымы усёз. Тӧл шундыпуксён палась секундскын 7-12 метре пельтоз. Уйин -19…-24, нуназе -23…-28 градус возиськоз. Туж кезьыт куазь дыръя Удмуртиын улӥсьёсты кыдёке сюрес вылэ потэмлэсь, пыдын кема поръянлэсь возиськыны куро, ульчае потыку кӧня ке полэс дӥсяськыны дэмлало. Кынмыны шедьыку куэз гордэктытозяз посоно, озьы вир ветлыны кутскоз. Одно ик пӧсь чай яке лым юоно.  Тегъёс: Ижкар Удмуртия куазь Тол  